અમદાવાદ: નિયમોના ઉલ્લંઘનનો અડ્ડો બની ગયેલી રાજપથ ક્લબ વધુ એક વિવાદમાં સપડાઈ છે. ગુરુવારે સાંજે રાજપથ ક્લબમાં સ્વિમિંગ કોચ હાર્દિક પટેલ 12 વર્ષની બાળકીને પટ્ટાથી ફટકારતો હોવાનો વીડિયો વાઈરલ થયો. કોચ સામે કડક પગલાંને બદલે રાજપથ ક્લબ કોચના બચાવમાં ઉતરી આવી હતી. બાળકીના માતા-પિતા ઉપરાંત અન્ય વાલીઓએ કોચની વર્તણૂકને યોગ્ય ઠેરવતાં કહ્યું હતું કે, ‘અમે જ કોચને કડક હાથે કામ લેવા છુટ્ટોદોર આપ્યો હતો.’ CBSE અને ICSE બોર્ડે રવિવારે મધ્ય પ્રદેશમાં સ્વિમિંગની રાષ્ટ્રીય સ્પર્ધાનું આયોજન કર્યું છે. આ સ્પર્ધામાં ભાગ લેનારી બાળકીએ પ્રેક્ટિસમાં 33ને બદલે 45 સેકન્ડમાં સ્વિમિંગ પૂરું કરતાં કોચે તેને ફટકારી હતી.